Lav et referat af nedenstående tekst:

Tekst:
Den bus, der tidligere torsdag dumpede i en omfattende sikkerheds-razzia, blev så sent som for en uge siden godkendt. Det viser synsrapporten på netop den bus, som politiet snupper pladerne fra torsdag formiddag. Den 21. juli er bussen i Hjørring Synshal og her bliver den godkendt uden anmærkninger. Til gengæld er der tale om et omsyn - for bussen blev nemlig ikke godkendt ved syn den 18. juli. Dengang blev den betinget godkendt. Af fejlrapporten fremgår det, at hastighedsmåleren var defekt, der var fejl ved nødudgangen, der var utætheder i luftaffjedringen, nummerpladelygten virkede ikke, sidemarkeringslygten virkede ikke, og så var der støj fra foraksel ved kørsel over ujævnheder. Men altså kort efter kørte bussen derfra som godkendt. Bussen har adskillige gange fået betegnelsen "kan godkendes efter syn", ligesom den en enkelt blev "ikke godkendt". Det skete tilbage i 2012, da bussen var til syn hos Verners Bilsyn i Viborg. Dengang blev bussen ikke godkendt, da der var fejl på bremserne, ligesom der var konstateret utætheder på en membran ved en aksel. En uge efter var de kritiske forhold tilsyneladende bragt i orden, i hvert fald blev bussen efter syn godkendt samme sted i Viborg. Tilbage i oktober 2010 var der - ligesom i dag fejl ved nødudgangen, og bussen blev derfor "betinget godkendt". Det betyder ifølge oplysninger på FDMs hjemmeside, at der skal foretages reparationer, der ikke kræver et kontrolleret omsyn, men køretøjet er først lovligt, når de påpegede fejl og mangler er udbedret. I forbindelse med syn otte måneder senere - og 40.000 kilometer senere - godkendes bussen uden anmærkninger hos Applus i Horsens.

Referat:
Den bus, der tidligere torsdag dumpede i en omfattende sikkerheds-razzia, blev så sent som for en uge siden godkendt.